A Bizottság 60/92/EGK rendelete

(1992. január 9.)

az intervenciós készletekből származó, exportra szánt vaj értékesítésére vonatkozó részletes szabályok megállapításáról és az 569/88/EGK rendelet módosításáról szóló 3378/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1630/91/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére és 28. cikkére,

mivel a 3378/91/EGK bizottsági rendelet [3] rendelkezik arról, hogy a intervenciós raktárban lévő vajmennyiségeket a piaci szereplők számára és a – többek között – változatlan állapotban vagy feldolgozást követően kivitelre szánt vaj legalacsonyabb eladási árainak meghatározása érdekében szervezett pályázati felhívások érdekében elérhetővé kell tenni; mivel az említett rendelet 5. cikkében említett ajánlatok – egy vagy több tagállamból származó – legalább 500 tonnás összmennyiségre terjednek ki; mivel következésképpen az elfogadott mennyiség nem szükségszerűen felel meg az említett legalacsonyabb követelménynek; mivel az elfogadott ajánlatokat ezért egy adott tagállamból származó termékekre kell korlátozni;

mivel a 7. cikk (2) bekezdésében említett biztosítékot abban a tagállamban kell letétbe helyezni, ahol a vajkoncentrátumot előállítják;

mivel a 10. cikk (4) bekezdése meghatározza a vajkoncentrátum 100 kg-jára számított legkisebb tejzsírtartalmat és a felhasználandó vaj mennyiségét; mivel a felhasználandó vajmennyiség kiigazítandó, amennyiben a vajkoncentrátum 100 kg-jára számított tejzsírtartalom meghaladja a 99,8 %-ot;

mivel a 9. cikkben említett újracsomagolás felügyeletének céljából ki kell jelölni az illetékes hatóságokat;

mivel a legutóbb a 44/92/EGK rendelettel [4] módosított 569/88/EGK bizottsági rendelet [5] mellékletének II. részében említett dokumentumokban kitöltendő rovatokat módosítani kell;

mivel a Tej- és Tejtermékpiaci Irányítóbizottság nem nyilvánított véleményt az elnöke által kitűzött határidőn belül,

ELFOGADTA EZT A RENDELETET:

1. cikk

A 3378/91/EGK rendelet a következőképpen módosul:

1. az 5. cikk a következőképpen módosul:

- a (2) bekezdésben:

- a b) pont helyébe a következő szöveg lép:"b) a megpályázott összmennyiség, meghatározva, hogy a vajat feldolgozatlanul vagy vajkoncentrátummá való feldolgozást követően exportálják-e;",

- a c) pont helyébe a következő szöveg lép:"c) a vaj tervezett rendeltetési országát vagy országait",

- az f) pontot el kell hagyni,

- a (3) bekezdésben az a) pont helyébe a következő szöveg lép:"a) legalább 500 tonnára terjed ki"

2. a 8. cikk (2) bekezdésének második albekezdésében a "letétbe helyezhető" szavak helyébe a "letétbe helyezendő" szavak lépnek;

3. a 10. cikk (4) bekezdése a következő albekezdéssel egészül ki:"Amennyiben azonban a tejzsírtartalom meghaladja a 99,8 tömegszázalékot, a vajkoncentrátum 100 kg-jának előállításához felhasználandó vaj mennyiségét 122,5 kg-ra növelik.";

4. a 11. cikk első bekezdésének helyébe a következő szöveg lép:"A 9. és 10. cikkben említett feldolgozási és újracsomagolási műveleteket azoknak a tagállamoknak az illetékes hatóságai felügyelik, amelyek területén az ilyen műveleteket elvégzik."

2. cikk

Az 569/88/EGK rendelet mellékletének II. részében a 40. pont helyébe a következő szöveg lép:

"40. Az intervenciós készletekből származó, exportra szánt vaj értékesítésére vonatkozó részletes szabályok megállapításáról szóló, 1991. november 20-i 3378/91/EGK bizottsági rendelet (40):

a) a feldolgozásra szánt vaj elszállításakor:

az Egységes Vámokmány (EV) 44. rovata vagy a használt dokumentum legmegfelelőbb rovata:

1. Destinada a la transformación y exportación posterior [Reglamento (CEE) no 3378/91];

Til forarbejdning og senere eksport [forordning (EØF) nr. 3378/91];

Zur Verarbeitung und späteren Ausfuhr bestimmt [Verordnung (EWG) Nr. 3378/91];

Προοριζόμενο για μεταποίηση και για μετέπειτα εξαγωγή [κανονισμός (EOK) αριθ. 3378/91];

Intended for processing and, subsequently, export [Regulation (EEC) No 3378/91];

Destiné à la transformation et à l’exportation [règlement (CEE) no 3378/91];

Destinato alla trasformazione e alla successiva esportazione [regolamento (CEE) n. 3378/91];

Bestemd om te worden verwerkt en vervolgens te worden uitgevoerd [Verordening (EEG) nr. 3378/91];

Destinada à tranformação e à exportação posterior [Regulamento (CEE) n.o 3378/91];

2. az egyedi pályázati felhívásra beérkező ajánlatok benyújtására megadott határidő;

b) a késztermék kivitelekor:

az Egységes Vámokmány (EV) 44. rovata vagy a használt okirat legmegfelelőbb rovata:

1. Mantequilla concentrada destinada a la exportación [Reglamento (CEE) no 3378/91];

Koncentreret smør bestemt til eksport [forordning (EØF) nr. 3378/91];

Zur Ausfuhr bestimmtes Butterfett [Verordnung (EWG) Nr. 3378/91];

Σνμπυκνωμένο βούτυρο προοριζόμενο για εξαγωγή [κανονισμός (EOK) αριθ. 3378/91];

Concentrated butter for export [Regulation (EEC) No 3378/91];

Beurre concentré destiné à l’exportation [règlement (CEE) no 3378/91];

Burro concentrato destinato all'esportazione [regolamento (CEE) n. 3378/91];

Boterconcentraat bestemd voor uitvoer [Verordening (EEG) nr. 3378/91];

Manteiga concentrada destinada à exportação [Regulamento (CEE) n.o. 3378/91];

2. az egyedi pályázati felhívásra beérkező ajánlatok benyújtására megadott határidő;

3. a késztermék megjelölt mennyiségének előállításához felhasznált vaj tömege."

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. január 9-én.

a Bizottság részéről

Ray Mac Sharry

a Bizottság tagja

[1] HL L 150., 1991.6.15., 19. o.

[2] HL L 148., 1968.6.28., 13. o.

[3] HL L 319., 1991.11.21., 40. o.

[4] HL L 5., 1992.1.10., 9. o.

[5] HL L 55., 1988.3.1., 1. o.

--------------------------------------------------